**ДОГОВОР** */ проект/*

№ / 2020 г.

Днес, 2020 г., в гр. Перник, между:

**1. ОБЩИНА ПЕРНИК**, със седалище и адрес на управление гр. Перник, пл. „Св. Иван Рилски“ №1а, ЕИК 000386751, представлявана от Станислав Владимиров – Кмет и Евелина Димитрова - гл. счетоводител наричани за краткост **ВЪЗЛОЖИТЕЛ**, от една страна

и

**2. “……………………” …………,** с ЕИК …………., със седалище и адрес на управление: гр. ………….., ул. „……………..” № …., представлявано от **……………… – …………………..**, наричанo по-долу **ИЗПЪЛНИТЕЛ**, от друга страна,

на основание чл. 112 от Закона за обществените поръчки („ЗОП“) и Решение на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет**: “ Инженеринг – проектиране и строителство на дъждовна канализация ул. ”Софийско шосе” гр. Перник”.** се сключи този договор

**І. ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят приема да изпълни срещу заплащане дейностите, включени в обхвата на обществената поръчка, а именно: изготвяне на технически проект, изпълнение на строително-монтажни работи (СМР) за ***строителство на дъждовна канализация ул. ”Софийско шосе” гр. Перник,***и упражняване на авторски надзор по време на строителството, съгласно техническата спецификация на **ВЪЗЛОЖИТЕЛЯ**, Техническо предложение в процедурата и Ценово предложение, неразделна част от настоящия договор.

**ІI. СРОК НА ДОГОВОРА**

**Чл. 2 (1)** Срокове за изпълнение на дейностите по предмета на договора, са както следва:

**1.** Срокът за изпълнение на проектирането е ……………..(…………………) календарни дни, **считано от датата на подписване на настоящия договор** до датата на предаване на проекта на ВЪЗЛОЖИТЕЛЯ**.**

**2.** Срокът за изпълнение на договорените СМР е …………….. (…………………), съгласно oфертата на изпълнителя .Срокът за изпълнение на договорените строително-монтожни работи започва да тече от датата на откриване на строителната площадка. Крайният срок за изпълнение на СМР се удостоверява с подписване на акт обр. № 15. Срокът за изпитвания и пускане в експлоатация на обекта е включен в срока за изпълнение на СМР.

**3.** Срокът за упражняване на авторския надзор по време на строителството е за целия период на изпълнение на строителството, и започва да тече от датата на предаване на строителната площадка на изпълнителя, до момента на завършване на строителството с подписване на необходимите и установени от закона актове за неговото приключване, както и предаване на екзекутивната документация.

**(2)** Срокът за изпълнение на всички дейности по предмета на договора (проектиране, строителство и авторски надзор) е ….……(………..) календарни дни.

**ІІІ. ЦЕНА И НАЧИН НА ПЛАЩАНЕ**

**Чл. 3.** **(1)** Общата стойност на договора (проектиране, СМР и авторски надзор) е в размер на …………………..(словом) без ДДС и се състои от предложените стойности съгласно ценово предложение, в това число:

1. Общата стойност на проектирането и осъществяването на авторския надзор е в размер на …………………..(словом) без ДДС и се състои от предложените стойности съгласно ценово предложение.
2. Общата стойност на договорените СМР е в размер на …………………..(словом) без ДДС и се състои от предложените стойности съгласно ценово предложение;

**(2)** За действително извършени и подлежащи на разплащане се считат само тези видове работи, които са отразени в акт за извършени СМР. В случай, че изпълнителят надхвърли договорената цена в хода на изпълнение на предмета на настоящия договор, разходите за надвишението са за негова сметка.

**(3) Възложителят изплаща на Изпълнителя договорената цена по следния начин:**

**1. Авансово плащане**в размер до 20 % (двадесет процента) от общата стойност на договора. Авансово плащане се извършва в 10 дневен срок след писменото уведомление от страна на Изпълнителя за началото на изпълнение на дейностите предмет на договора и представена фактура. След получаване на авансовото плащане Изпълнителя е длъжен да издаде фактура. Авансовото плащане се приспада изцяло от дължимото окончателно плащане.

**2. Междинно плащане**: След окончателното завършване на проектантските работи, предаване и приемане (чрез приемо-предавателен протокол), на изискуемите оригинали и копия на Техническия проект в пълен обем и качество с отстранени забележки по проектната документация, ако има такива се заплаща предложената отИзпълнителяв ценовото предложение, цена за проектиране и авторски надзор ……………………..

 **3**. **Окончателно плащане** Окончателното плащане се извършва в срок до 20 (двадесет) календарни дни след подписване на акт обр. № 15 и представяне на фактура от Изпълнителя.

 **Чл. 4.**  Плащанията се извършват по посочена от Изпълнителя банкова сметка, както следва:

Банка ...........................................................

IBAN: ...........................................................

**(1)** За дата на плащането, се счита датата на заверяване на банковата сметка на Изпълнителя със съответната дължима сума.

**(2)** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове, като задължително съдържат следните реквизити:

Получател: Община Перник Адрес; пл. „Св. Иван Рилски“ № 1а ЕИК: 000386751

Получил фактурата:

Номер на документа, дата, място.

Изпълнителят е длъжен да посочва в него, предмета, номера и датата на настоящия договор

Към Фактурите за строителството трябва да се приложи опис с подробна информация за извършените дейности - наименование, брой, единична стойност, обща стойност. Описът се счита за неразделна част от фактурата.

**(3)** Изпълнителят е длъжен да уведомява писмено Възложителя за всички последващи промени по посочената от него банкова сметка в срок от 7 дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

**(4)** Когато Изпълнителят е сключил договор/и за подизпълнение, възложителя извършва окончателно плащане към него, след като бъдат представени доказателства, че изпълнителят е заплатил на подизпълнителя/ите за изпълнените от тях работи, които са приети по реда на чл.15, ал. 2 от настоящия договор. Това правило не се прилага, ако при приемане на работата Изпълнителят докаже, че договорът за подизпълнение е прекратен, или работата или част от нея не е извършена от подизпълнителя.

**Чл. 5. (1)** Възложителят не заплаща суми за непълно и/или некачествено извършени от Изпълнителя работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на Изпълнителя.

**(2)** Забава на плащането не е основание за спиране изпълнението на дейностите по договора.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6.** Изпълнителят се задължава:

(1) Да изпълни качествено в определените срокове предмета на поръчката, като организира и координира цялостния процес на изпълнение в съответствие с:

- офертата и приложенията към нея;

- действащата нормативна уредба в Република България;

- техническата спецификация, условията и изискванията на документите за участие в процедурата за възлагане на обществена поръчка.

 (2) Изпълнителят е длъжен при изпълнение на възложените му строителни и ремонтни работи да влага качествени материали, отговарящи на изискванията на БДС или еквивалент и европейските стандарти. Качеството на влаганите материали ще се доказва с протоколи и/или сертификати, които се представят от изпълнителя. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител (съгласно *Наредба за съществените изисквания към строежите и оценяване съответствието на строителните продукти*), издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

(3) При влагане на местни материали в обекта предварително да се представи на възложителя за одобрение сертификат за годността на материала от съответния източник, издаден от оправомощена лаборатория. При влагане на нестандартни материали в обекта те трябва да бъдат изпитани в лицензирани лаборатории и да притежават сертификат за приложимост от съответния държавен контролиращ орган.

(4)Изпълнителятноси отговорност, ако вложените материали или оборудване не са с нужното количество и/или влошат качеството на извършените дейности на обекта като цяло.

(5) Изпълнителят се задължава да коригира, респ. замени изцяло за своя сметка некачествено извършените работи и некачествените материали, като гаранционните срокове са не по-малки от посочените в чл. 20, ал. 4 от *Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти*.

 (6) Да извърши строително-монтажни работи на обекта, като спазва одобрения технически проект, строителните, техническите и технологични правила, нормативи и стандарти за съответните дейности.

(7) Да предаде изработеното на възложителя, като до приемането му от последния полага грижата на добър стопанин за запазването му.

(8) Извършените СМР ще се приемат от представители на възложителя и ще се придружават от необходимите актове съгласно действащите правила и нормативи, протоколи и финансово-счетоводни документи. Възложителят, чрез свои представители, ще осъществява инвеститорския контрол по време на изпълнение на строителството на видовете СМР и ще прави рекламация за некачествено свършените работи.

(9) Изпълнителят е длъжен сам и за своя сметка, при изпълнение на задълженията си по тази обществена поръчка да осигурява спазване на изискванията на Българското законодателство и Законодателството на Европейския съюз, свързани с дейностите по тази обществена поръчка, както и всички други действащи нормативни актове в Република България, приложими към дейностите по тази обществена поръчка, в това число, но не само:

*- Закона за устройство на територията (ЗУТ), както и другото приложимо действащо законодателство в областта на строителството;*

*- Закона за обществените поръчки (ЗОП) и подзаконовите нормативни актове по неговото прилагане;*

*- Наредба № 2 от 31.07.2003 г. (ДВ. Бр.72/03 г.) за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.*

*- Закона за здравословни и безопасни условия на труд /ЗЗБУТ/*

*- Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.*

*- Наредба № 4 за обхвата и съдържанието на инвестиционните проекти;*

 *- Закон за националната стандартизация,*

 *- Закон за техническите изисквания към продуктите,*

 *-Наредба за съществените изисквания към строежите и оценяване съответствието на строителните продукти, приета с ПМС № 325 от 2006 г.;*

*- Закона за управление на отпадъците*

*- Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.*

*- Наредба № 3 от 31.07.2003 г. за съставяне на актове и протоколи по време на строителството;*

*- Наредба №8/2001 за правила и норми за разполагане на технически проводи и съоръжения в населени места;*

*- Наредба № 2 от 23 юли 2007 г. за проектиране на сгради и съоръжения в земетръсни райони (обн., ДВ, бр. 68 от 2007 г.; попр., бр. 74 от 2007 г.); публ., БСА, бр. 10 от 200710.*

 *- Наредба за устройството, безопасната експлоатация и техническият надзор на съоръженията под налягане (НУБЕТНСН);*

*- Наредба №Iз-1971 – за строително-техническите правила и норми за осигуряване на бeзопасност при пожар.*

*- Наредба № 8121з-647 от 2014г. за правилата и нормите за пожарна безопасност при експлоатация на обектите.*

*- Закон за технически изисквания към продуктите, ДВ бр.86/1999г.*

*- Наредба № 3 от 16 август 2010 г. за временната организация и безопасността на движението при извършване на строителни и монтажни работи по пътищата и улиците;*

 (10) Изпълнителят се задължава да обезопаси и сигнализира строителната площадка, като осигури максимална безопасност за живота и здравето на преминаващите в района й. Строителната площадка да се обезопаси с временни ограждения и да не се допуска замърсяване в района със строителни материали и отпадъци.

(11) Изпълнителят се задължава да осигури необходимите санитарно- хигиенни условия по време на строителството, както и временни складове или площадки за доставяните оборудване и материали, с оглед изискванията за съхранението им и площадки за складиране на строителни отпадъци.

 (12) По време на строителството Изпълнителя трябва да спазва действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията за безопасност и здраве.

 (13) Изпълнителят е длъжен при извършване на СМР да опазва подземната и надземната техническа инфраструктура и съоръжения, трайни настилки и зелени площи. При нанасяне на щети да ги възстановява за своя сметка в рамките на срока на изпълнението СМР по настоящия договор.

(14) Изпълнителят преди подписване на приемо- предавателен протокол за приемане на извършените СМР да предаде на възложителя за всяка единица от оборудването, влизащо в състава на строежа /в обем не по-малък от обема на документацията на завода- производител/ следните документи: технически паспорт; техническо описание; инструкции по експлоатация.

(15)Всички санкции, наложени от общински и държавни органи, във връзка със строителството са за сметка на Изпълнителя. Всички вреди, нанесени на трети лица при изпълнение на строителството се заплащат от Изпълнителя.

(16) Да осигури на възложителя възможност да извършва контрол по изпълнението на дейностите, предмет на договора.

(17) Да отстрани за своя сметка всички установени дефекти, както и да отстрани допуснати грешки, ако такива бъдат констатирани, в срок посочен от възложителя в писмено уведомяване, както и да изпълнява всички нареждания на възложителя по предмета на договора.

 (18) Да възстанови нарушените при изпълнение на дейностите, предмет на настоящия договор, улични и тротоарни настилки и алеи, съгласно одобрени от възложителя детайли.

 (19) След приключване на строително-монтажни работи (СМР) и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено.

 (20) Изпълнителят се задължава да води пълно досие на обекта съгласно действащите правила и нормативи и при нужда да го предоставя на възложителя и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

(21) Когато изпълнителят е обявил в офертата си, че ще използва подизпълнител, в срок до 3 дни от сключване на настоящия договор:

1. Изпълнителят сключва договор за подизпълнение с обявения подизпълнител;

2. Представя на възложителя **оригинален екземпляр** от договора за подизпълнение;

(22) Изпълнителят се задължава да предоставя на възложителя информация за плащанията по договорите за подизпълнение.

 (23) Да разработи технически проект в обем и съдържание, съгласно изискванията на заданието за проектиране, част от Техническата спецификация на Възложителя, чрез квалифицираните лица, посочени в офертата на Изпълнителя и да изпълнява задълженията си като проектант, по време на строителството и въвеждането в експлоатация на Строежа, в съответствие с действащото българско законодателство.

(24) Да предаде на Възложителя изготвения и съгласуван от компетентните органи технически проект на хартиен носител и на електронен носител с формат „\*.dwg” / „\*.doc” / „\*.xls” и два екземпляра на електронен носител с формат \*.pdf.

(25) Ако някоя от институциите, пред които се представя за съгласуване и/или одобряване проекта, откаже съгласуване и/или одобряване на проекта по вина на Изпълнителя, последният е длъжен незабавно и за своя сметка да допълни, поправи или преработи проекта съобразно дадените от съответната институция указания.

(25) При основателни възражения по техническия проект от представител на Възложителя, предявени в сроковете предвидени в този договор, Изпълнителят е длъжен да ги отстрани за своя сметка в срок от 5 (пет) календарни дни.

(26) Да застрахова и поддържа валидна за целия срок на договора застраховка за професионална отговорност по чл. 171 от ЗУТ за проектиране и строителство и следващите от ЗУТ, покриваща минималната застрахователна сума за вида строеж – предмет на договора или еквивалентна за чуждестранните участници. Застраховката следва да бъде валидна през цялото време на изпълнение на договора, като в едноседмичен срок преди изтичане на срока на валидност се представя нова застрахователна полица. Копие от застрахователната полица се представя на Възложителя преди подписване на договора.

(27) Да изготви екзекутивна документация чл. 175 (2) ЗУТ.

(28) Материалите, годни за втора употреба, добити при изпълнението на поръчката, са собственост на възложителя и следва да се депонират на указаните от него места.

(29) Изпълнителят трябва да създаде необходимата организация на движението вътре и около строителната площадка при стриктно спазване на изискванията на Закона за движение по пътищата. Той е длъжен да съгласува всички обходни и временни маршрути и промени в организацията на движението с “КАТ - Пътна полиция” .

**Чл. 7. Изпълнителят има право:**

(1) да иска от възложителя необходимо съдействие за изпълнение на предмета на договора.

(2) да иска от възложителя приемане на изпълнения предмет на договора;

(3) да получи договореното възнаграждение при условията на настоящия договор.

 (4) да замени технически лица само с писмено съгласие на възложителя, като в случай на замяна предложи лица с равностойни опит и умения или по-добри специалисти в сравнение със заменените.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 8.** При установяване на явни или скрити недостатъцина извършеното СМР и/или доставеното оборудване, възложителятима право да иска отстраняването на същите, а в случай че възложителя констатира съществени отклонения от качеството на извършеното СМР, да откаже да приеме изпълнението.

**Чл. 9.** Да заплати цената на договора по реда и при условията на настоящия Договор.

**Чл. 10.** Да окаже необходимото съдействие на изпълнителя за изпълнение на възложената му работа и осигури всички съгласувания и разрешения, съгласно нормативната уредба.

**Чл.11** **(1)** За появилите се в гаранционния срок дефекти възложителят уведомява писмено изпълнителя. В срок до 10 (десет) дни след уведомяването, изпълнителя съгласувано с възложителя е длъжен да започне работа за отстраняване на дефектите в минималния технологично необходим срок.

 **(2)** Гаранционният срок на договорените СМР е в съответствие на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и започва да тече от датата на подписване на протокол за приемане на извършените СМР по договора.

**Чл. 12.** В случай, че възложеното с настоящия договор е изпълнено от изпълнителя в договорените срокове, вид, количество и качество, възложителят е длъжен да приеме изпълнените работи чрез определени служители от възложителя.

**Чл. 13. Възложителят има право:**

(1) да упражнява текущ контрол при изпълнение на договора без с това да пречи на самостоятелността на изпълнителя, както и да извършва проверка за качеството на доставените материали. Контролът ще се осъществява от определени от възложителя длъжностни лица, които ще подписват от негово име протоколите за извършените констатации.

(2) да иска от изпълнителя да изпълни възложеното му в срок, без отклонение от уговореното и без недостатъци.

 (3) да изисква от изпълнителя да сключи и да му представи договори за подизпълнение с посочените в офертата му подизпълнители, в случай, че ще ползва такива.

(4) При установяване на грешки и непълноти в изготвения работен проект да изиска същите да бъдат отстранени от Изпълнителя, без допълнително заплащане, в указаните в настоящия договор срокове.

(5) При упражняване на авторския надзор да изисква изработването на допълнителни чертежи на детайли в процеса на строителството на обекта, при необходимост, без да дължи допълнително възнаграждение на Изпълнителя.

(6) При възникнали дефекти в извършеното СМР в периода на гаранционния срок по настоящия договор да изисква дефектите да бъдат отстранени от Изпълнителя без допълнително заплащане.

(7) Възложителят има право да изисква от Изпълнителя сертификати за съответствие и декларации за произхода на материалите, влагани в строителството.

(8) При установяване на явни или скрити недостатъци на извършеното СМР, Възложителят има право да иска отстраняване на същите, а в случай, че Възложителят констатира съществени отклонения от качеството на извършеното СМР да откаже приемане на изпълнението.

(9) Възложителят не носи отговорност за действия и/или бездействия на Изпълнителя или неговите подизпълнители в рамките на обекта, в резултат на което възникват:

- смърт или злополука, на което и да било физическо лице при изпълнение предмета на договора.

- загуба или нанесена вреда на каквото и да било имущество в обекта, вследствие извършваните работи.

**VІ. КОНТРОЛ И КАЧЕСТВО**

**Чл. 14.** Контролът по изпълнението на строително- монтажните работи, ще се осъществява от представители на Възложителя. Предписанията са задължителни за Изпълнителя, доколкото не пречат на неговата самостоятелност и не излизат извън рамките на поръчката, очертани с този договор.

**VІІ. ПРИЕМАНЕ И ПРЕДАВАНЕ НА ИЗВЪРШЕНАТА РАБОТА. ПРИЕМАНЕ НА ОБЕКТА**

**Чл. 15 (1)** При завършване на работата, изпълнителят отправя покана до възложителя да направи оглед, пълна проверка на съставените актове по време на строителството, и да приеме извършената работа.

**(2**) Предаването на предвидените и изпълнени СМР, предмет на настоящия договор се извършва със съставяне на протоколи, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на настоящия договор. При приемане на изпълнението на СМР, за която изпълнителят е сключил договор за подизпълнение се извършва в присъствието на изпълнителят и подизпълнителя.

(3) Сроковете за отстраняване на констатираните недостатъци не се отразяват на крайния срок, уговорен в настоящия договор.

(4) За извършените СМР се съставят актове и протоколи, съгласно действащите правила и нормативи. Актовете се подписват от длъжностни лица от възложителя.

**(5)** Когато изпълнителят се е отклонил от поръчката или работата му е с недостатъци, възложителят има право да откаже нейното приемане и заплащането на част или на цялото възнаграждение, докато изпълнителят не изпълни своите задължения по договора.

**(6)** В случаите по предходната алинея, когато отклоненията от поръчката или недостатъците на работата са съществени, Възложителят разполага с едно от следните права по избор:

1. Да определи подходящ срок, в който изпълнителят безвъзмездно да поправи работата си;
2. Да отстрани сам за сметка на изпълнителя отклоненията от поръчката, респективно недостатъците на работата.
3. Да поиска намаление на възнаграждението, съразмерно с намалената цена или годност на изработеното.

**Чл.16. (1)** Приемането на изработения технически проект се извършва от определени от страна на Възложителя и Изпълнителя лица.

 **(2)** Изпълнителят предава на Възложителя изготвения технически проект в необходимите копия на хартиен и електронен носител, като към всяка от частите на проекта трябва да бъде предоставен обяснителна записка, както и проектно – сметна документация, която да включва количествени сметки по всички части: общи и подробни количествено – стойностни сметки, придружени с анализ на единичните цени за всички видове работи, включени в нея. Приемането на отделните етапи, както и за цялостния проект става с двустранно подписан приемо-предавателен протокол.

 **(3)** В 5 (пет) дневен срок от подписване на протокола, Възложителят може да направи писмени възражения по техническият проект и да уведоми писмено Изпълнителя за необходимостта от преработване. Забележките се отстраняват в срок до 5 (пет) дни, считано от датата на получаването на уведомлението чрез писмо, по факс или по електронна поща, по реда на Закона за електронния документ и електронния подпис, Изпълнителят е длъжен да отстрани за своя сметка допуснатите грешки и пропуски.

**(4)** В случай, че не са констатирани непълноти и/или несъответствия, или след отстраняването на всички нередовности от страна на Изпълнителя в срока по ал. 3, страните по настоящия договор подписват Окончателен приемо – предавателен протокол за изготвения технически проект, без забележки.

**(5)** Съгласуване на техническият проект с контролните органи, експлоатационни дружества, общински и държавни институции се извършва от Изпълнителя след подписване на окончателния приемо-предавателен протокол, без забележки.

**(6)** В случай, че някой от органите по предходната алинея констатира непълноти и/или несъответствия в изготвените работни проекти, Изпълнителят е длъжен да преработи проекта в съответствие с предписанията. Преработката се извършва в срок до 5 (пет) дни, считано от датата на получаването на уведомлението чрез писмо, по факс или по електронна поща, по реда на Закона за електронния документ и електронния подпис, Изпълнителят е длъжен да отстрани за своя сметка допуснатите грешки и пропуски.

**Чл.17. (1)** За извършения авторски надзор по време на строителството се съставят протоколи, които се подписват от Възложителя, проектанта по съответната част на работния проект и строителния надзор. Протокола съдържа информация относно датата и времетраенето за осъществяване на авторския надзор и кратко описание на изпълнените дейности.

**(2)** Изпълнителят изготвя и предоставя на Възложителя доклад за упражнявания авторски надзор за целия период на СМР в срок от 5 (пет) работни дни, считано от датата на подписване на Констативния акт за установяване годността за приемане на строежа.

**(3)** В срок от 5 (пет) дни след получаване на доклада, Възложителя е длъжен да го одобри или да даде писмени указания за отстраняване на пропуските и/или несъответствията в него.

**(4)** В случай, че Възложителят одобри и приеме изготвения от Изпълнителя доклад, в срока по предходната алинея съставя Окончателен протокол за приемане на работата на Изпълнителя по отношение на осъществения авторски надзор по време на строителството.

**VІІI. ГАРАНЦИОННИ УСЛОВИЯ**

 **Чл. 18** (1) Гаранционните срокове започват да текат от деня на въвеждането на обекта в експлоатация.

(2) Изпълнителят се задължава да отстрани за своя сметка появилите се дефекти в гаранционните срокове след получаване на писменото известие от Възложителя, като започне работа не по-късно от 5 (пет) календарни дни след получаването на известието.

 (3) Изпълнителят отстранява възникналите повреди, констатираните скрити дефекти и некачествено изпълнени работи по време на гаранционния срок за своя сметка, считано от датата на уведомяването му. За изпълнение на дейностите по договора важат минималните гаранционни срокове, определени в Наредба № 2 от 31.07.2003 г. на министъра на регионалното развитие и благоустройството за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (Обн., ДВ, бр. 72 от 2003 г.; изм., бр. 49 от 2005 г.).

Възложителят уведомява писмено изпълнителят за констатирането на повредата и срокът за отстраняването й на телефоните и адресите за контакт.

След изтичане на срока по ал. 1, възложителят може и сам да отстрани повредата, като изпълнителят му възстановява направените разходи.

(4) Всички разходи по отстраняване на скритите дефекти са за сметка на изпълнителя и се доказват с констативен протокол между Изпълнителя и Възложителя.

(5) За периода от датата на започване на отстраняването на недостатъците до момента на подписване на протокола по предходната алинея гаранционните срокове за извършените видове СМР спират да текат.

**Чл. 19 (1)** Изпълнителят представя на възложителя застраховка за професионална отговорност по чл. 171 от Закона за устройство на територията за строителство и проектиране, при подписване на настоящия договор.

**ІХ. САНКЦИИ И НЕУСТОЙКИ. ГАРАНЦИИ ЗА ИЗПЪЛНЕНИЕ НА ДОГОВОРА.**

**Чл. 20.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение, в размер на 3 % (три процента) от стойността по чл. 3, ал. 1 от договора, която представлява сумата от ……………………………… (…………………) лева без ДДС.

(2) Гаранцията се представя под формата на (парична сума, банкова гаранция или застраховка, валидна най-малко 60 (шестдесет) дни след изтичане на срока на изпълнение на договора. При писмено искане от страна на Възложителя валидността на гаранцията следва задължително да се удължи.

(3) Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение, същата да се продължи, съобразно удължаване на времетраенето на договора при условията на настоящия договор.

(4)Изпълнителят се задължава при удовлетворяване на възложителя от внесената гаранция за изпълнение на поръчката поради възникване на вземания, в срок от 10 (десет) работни дни, да допълни същата, до определения в обявлението за поръчката от Възложителя размер.

 **(5)**  **Гаранцията за изпълнение се предоставя в една от следните форми:**

## депозит на парична сума по банковата сметка на Възложителя, посочена в чл. 26 от настоящия договор;

## безусловна, неотменима банкова гаранция, издадена в полза на Възложителя;

## застраховка, която обезпечава изпълнението чрез покритие на отговорността на Изпълнителя. Застрахователната сума трябва да е равна на размера на гаранцията. Застраховката трябва да се отнася за настоящия договор и да е в полза на Възложителя. Застрахователната премия трябва да е платима еднократно.

##  (6) Съдържанието на банковата гаранция следва да бъде предварително съгласувано с Възложителя.

##  (7) Ако Изпълнителят избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което Възложителят заяви, че условията за усвояване на гаранцията са налице.

## (8) Банковите разходи по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в Договора.

(9) Ако Изпълнителят избере да предостави застраховка, която обезпечава изпълнението чрез покритие на отговорността му, то тя трябва да отговаря на следните изисквания: з**астрахователната сума трябва да е равна на размера на гаранцията; Застраховката трябва да се отнася за настоящия договор и да е в полза на Възложителя и застрахователната премия трябва да е платима еднократно.** Разходите по издаването и поддържането на застраховката, както и всички останали разходи по застраховката са за сметка на Изпълнителя.

 **Чл. 21.** При пълно неизпълнение на поетите с настоящия договор задължения, изпълнителят заплаща неустойка на възложителя, в размер от 10 (десет процента) от цената на договора.

При частично неизпълнение на поетите с настоящия договор задължения, изпълнителят заплаща неустойка на възложителя, в размер на 10 (десет процента) от стойността на неизпълнената част от договора.

При некачествено изпълнение на поети с настоящия договор задължения, изпълнителят заплаща неустойка на възложителя в размер на 10 (десет процента) от стойността на некачествено извършените работи.

**Чл. 22 (1)** При забавено изпълнение на поетите с настоящия договор задължения, изпълнителят дължи неустойка на възложителя, в размер от 0.5 % (нула цяло и пет на сто) от стойността на договора, за всеки просрочен ден, до датата на действителното изпълнение, но не повече от общо 10 (десет процента) от цената на договора, освен ако забавата е по вина на възложителя. След достигане на максималният размер на неустойката възложителя има правото да развали договора

Изправната страна може да претендира и по-големи вреди по установения в закона ред.

 **(2)** Участниците вОбединение/консорциум, изпълнител по настоящия договор са солидарно отговорни за финансовите задължения на изпълнителя – в следствие на реализирана отговорност за неизпълнение на задължения по настоящия договор*. (Забележка: Текстът се вписва, когато изпълнителят е обединение/консорциум*).

 **(3)** При забавяне плащането от страна на възложителя, същият дължи законната лихва.

 **(4)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

 **(5)** Неустойките, щетите и пропуснатите ползи по този договор се събират по реда на действащото законодателство.

 **(6)** Възложителят запазва правото си при прекратяване на договора по вина на изпълнителя, да търси обезщетение за претърпени вреди.

**(7)** При забава за отстраняване на дефекти и некачествено изпълнени работи, появили се през гаранционния срок по чл. 18, ал. 3 от договора, изпълнителят дължи неустойка в размер на 0,5 % за всеки просрочен ден от стойността им без ДДС, но не повече от 10 % от същата.

**Чл. 23.** Възложителят има право да се удовлетвори от внесената гаранция за изпълнение на поръчката, по отношение на вземания, възникнали на основание на настоящия договор.

**Чл. 24.** Възложителят извън санкциите по чл. 21, чл. 22, ал. 1 и чл. 23 от настоящия договор, има право да задържи гаранцията за изпълнение на поръчката:

(1) при прекратяване на настоящия договор по вина на изпълнителя;

(2) при прекратяване регистрацията на изпълнителя (в случай, че същият е юридическо лице) или на смърт (в случай, че изпълнителят е физическото лице).

**Чл. 25.** (1) Гаранцията за изпълнение на договора се освобождава в срок от 30 (тридесет) работни дни от датата на подписване на акт обр. № 16 и получаване на Разрешение за ползване;

(2) прекратяване на договора, на основание чл. 28, ал. 2 и/или прекратяване на договора по вина на възложителя.

(3) Възложителят усвоява гаранцията за изпълнение при неизпълнение на задължения по Договора от страна на Изпълнителя.

## (4) Възложителят може да усвои гаранцията за изпълнение на Договора, и ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

## (5) През цялото време на изпълнение на Договора за обществена поръчка, Изпълнителя ще възстановява първоначалния размер на гаранцията за изпълнение, ако Възложителят усвои целия й размер или част от него.

 **Чл. 26.** Гаранцията може да се представи под формата на парична сума, преведена по сметка, Депозит на парична сума в лева в размер на 3% от общата стойност на договора по банкова сметка на ВЪЗЛОЖИТЕЛЯ, както следва:

ЦКБ АД, Клон Перник

IВAN: ВG 36 СЕСВ 9790 33608793 00,

ВIС: СЕ СВВ GSF

**Чл. 27.** При всякаква форма на неизпълнение на клаузите по настоящия договор от страна на изпълнителя, възложителят може да прекрати договора без предизвестие.

**Х. ПРЕКРАТЯВАНЕ ИЛИ РАЗВАЛЯНЕ НА ДОГОВОРА. ИЗМЕНЕНИЕ НА ДОГОВОРА**

**Чл. 28**. Настоящият договор може да бъде изменян само при условията на чл. 116 от Закона за обществените поръчки.

**Чл. 29.** Настоящият договор се прекратяваили разваля:

(1) с изпълнение на задълженията на страните;

(2) по взаимно съгласие между страните, изразено писмено;

(3) при настъпване на обективна невъзможност за изпълнение на възложената работа;

(4) едностранно, без предизвестие, при виновно пълно неизпълнение на задълженията на изпълнителя по настоящия договор.

(5) При ликвидация или обявяване в несъстоятелност на Изпълнителя.

(6) Едностранно от изправната страна, с едномесечно писмено предизвестие, ако насрещната страна виновно не изпълнява свое задължение по договора.

(7) От Възложителя, по реда на чл. 118 от ЗОП.

 **Чл. 30.** При предсрочно прекратяване на договора възложителят и изпълнителят съставят констативен протокол за извършените и неизплатени видове работи.

**Чл. 31.** Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с подписан приемо-предавателен протокол за действително изпълнени работи.

**Чл. 32.** Ако изпълнителят просрочи предаването на обекта с повече от 20 (двадесет) дни или не извършва строителните и ремонтни работи по уговорения начин и с нужното качество, възложителят може да развали договора. За претърпените вреди възложителят може да претендира обезщетение.

**Чл. 33.**Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**Чл. 34.** (1) Във всички случаи на прекратяване на договора и независимо от причините за това, изпълнителят дължи възстановяване на платените му авансово суми по договора при следните условия, и както следва:

1. в пълен размер, когато няма извършени и/или приети работи по договора, съгласно условията на договора;

2. в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по-висок размер;

(2) Възстановяването на авансовите суми се дължи от изпълнителят незабавно, на датата, следваща датата на прекратяване на договора по посочена от Възложителя банкова сметка.

**Чл. 35**. Към момента на прекратяване на договора изпълнителят се задължава да:

 Прекрати по-нататъшната работа, с изключение на дейностите свързани с обезопасяване на строителната площадка;

* Предаде цялата строителна документация, машини, съоръжения и материали, за които възложителят е заплатил;
* Предаде всички строително-монтажни работи, изпълнени от него до датата на прекратяването.

**ХІ. НЕПРЕОДОЛИМА СИЛА**

**Чл.36** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(1) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(2)Докато трае непреодолимата сила, изпълнението на задължението се спира.

(3) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

 **ХІІ.** **НОСЕНЕ НА РИСКА**

 **Чл.37.** Рискът от случайно погиване или повреждане на извършените СМР, материали, техника и др. се носи от изпълнителя. Възложителят носи риска от погиване или повреждане след издаване Разрешение за ползване.

**ХІІІ. ДОПЪЛНИТЕЛНИ РАЗПОРЕДБИ**

**Чл. 38. (1)** За неуредени с настоящия договор въпроси се прилагат разпоредбите на действащото законодателство на Република България и Законодателството на Европейския съюз.

 **(2)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правилото не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

**(3)** Всички съобщения между страните във връзка с настоящия договор следва да бъдат в писмена форма, изпращани по пощата с обратна разписка или по факс или по електронен път с електронен подпис. При промяна на посочените данни, всяка от страните е длъжна да уведоми другата в седемдневен срок от настъпване на промяната.

 **(4)** Адресите за кореспонденция между страните по настоящия договор са:

За възложителя: Адрес: гр. Перник, пл. „Св. Иван Рилски“ 1 А

Булстат: 000386751

Тел./факс 00359 76603890

Email: obshtina@pernik.bg

 За изпълнителя: ***....................................................***

 **(5)** Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено изпълнителятсе задължава да води точна и редовна документация и счетоводна отчетност, отразяващи изпълнението на настоящия договор.

 **Чл. 39.** Изпълнителятсе задължава да се въздържа от всякакви публични изявления във връзка с настоящия договор, направени без предварителното писмено съгласие на възложителят, както и от ангажиране с дейност, което влиза в разрез със задълженията му към възложителя по договора.

**Неразделна част от настоящия договор са следните приложения:**

1. Техническо предложение на изпълнителя;
2. Ценовото предложение на изпълнителя;
3. Техническа спецификация;
4. Застраховка/и по чл. 171 от ЗУТ;
5. Гаранция за изпълнение.

Настоящият договор се състави и подписа в четири еднообразни екземпляра - един за възложителя и един за изпълнителя.

## При подписването на настоящия договор се представиха документите по чл. 112, ал. 1 от ЗОП.

**ВЪЗЛОЖИТЕЛ: ЗА ИЗПЪЛНИТЕЛЯ:**

**КМЕТ НА ОБЩИНА ПЕРНИК: \_\_\_\_\_\_\_\_\_\_\_\_\_\_\_\_\_\_\_**

**(……………………) (........................................)**

**Станислав Владимиров**

**ГЛ. СЧЕТОВОДИТЕЛ:**

 **(……………………)**

**Евелина Димитрова**